L- istrixxiklu tal- PAQQAMANIJA se jieqaf għal pawsa ta' ftit ġimghat peress li ma bħalissa m' għandix iz- żmien noqormu għal fuq il- blogg tiegħi . Ftit ġimghat ilu kienet ġietni x- xewqa li nibbloggja dwar xi attivita' ta' grupp ta' ħbieb li kienu jiltaqgħu fit- 80 ijiet u li bħal ħafna grupp oħra kienu jiffrekwentaw f' postijiet differneti skond it- temp u l- ħin . Issa f' dawk iz- żminijiet xotti ma kienx faċli li ssib xi Montmartre jew xi Riviera Franċiża hawn Malta imma naħseb jekk wieħed jagħmel xi studju antropologiku fuq l- attivita' artistika , kulturali u soċjali ta' dawk iz- zmenijiet , naħseb li wieħed ma tantx jitbiegħed mill- ekwivalenti . Per eżempju niftakar l- attivita' teatrali li għalkemm minima u skarsa mix- xinxilli tal- lum , kienet tinhass fiha il- forza politika u z- żerriegħa ta' ġenerazzjoni ġdida . Min jista' jinsa' lil Ateatru u r- raprezentazzjonijiet tagħhom li minkejja l- fjakkizza ta' props , xenarju u kostumi , id- drammi tagħhom kienu penetranti tant li jien ċert li ispiraw bosta li llum għadhom jikkuntribwixxu fil- kultura ta' pajjiżna . Ic- ċirku ta' ħbieb li se nsemmi jien huwa aktar umli f' dan ir- rigward u id- deskrizzjonijiet żgħar li bi hsibni nwassal dwaru f' dan il- blogg huma aktar intiżi biex juru l- kuntrasti jew is- similaritajiet ma' dak li qed jiġri illum fix- xena taz- żgħażagħ kif ukoll biex jiddemostraw kif ċrieki żgħar ta' nies li jwettqu attivita' żgħir kemm hi żgħira għandhom ukoll sehem mill- istampa l- kbira ta' dak li jkun qed iseħħ fil- pajjiż . Il- ċirku ta' ħbieb li qed insemmi jien faqqas minn gruppi oħra u matul iz- żmien tiegħu faqqsu oħrajn li infirdu mill- qalba tal- attivita' biex iffurmaw oħrajn differenti . Il- qalba tal- grupp ma kinitx waħda fissa u d- dinamika tagħha bidlitha u ferrxitha matul l- għaxar snin ta' hajja tagħha . Kienu jiltaqaghu fil- kapitali Vallletta , ħafna minnhom kienu ġejjin minn diversi postijiet oħra madwar Malta . Bhal ma jafu ħafna , it- 80 ijiet kienu zmenijiet xi ftit imqallba politikament u bil- qaghd jiżdied u l- atmosfera partiggjana tikkarga ġmielha , grupp ta' żgħażagħ dizilluzi mis- sistema soċjali laqqagħhom id- destin biex jimmanifestaw ir- ribelljoni tagħhom f' xi forma ta' attivita jew oħra . Dak iz- żmien , l- opportunitajiet ma kienux varji daqs illum u għalhekk l- iktar postijiet komuni kienu l- barijiet u l- pjazez . Il- grupp li qed insemmi kellu dawn il- postijiet prinċipali li kienu , il- funtana tat- tritoni , iċ- ċint ta' bieb il- belt u l- kafe imperjali fil- Belt Valletta ( għand Bertu tal- klieb ) . Il- grupp ma kienx organizzat minn xi mexxejja partikulari imma kien jibbaża l- attivita' tiegħu skond l- inizjattivi ta' l- ispontanjeta' tal- istess individwi fi ħdanu . Minkejja li z- żgħażagħ fil- grupp kienu ġejjin minn ambjenti different u bi preparazzjoni edukattiva differenti , l- iktar element li kien iqiegħed lil kulħadd fl- istess qoffa , bla dubju kien l- imħabba għall- mużika żagħżugħa ta' dak iz- żmien . It- taħlita kienet varja fil- grupp tant li kont issib rockers , punk rockers , rasta , ska , mods u hippies kollha flimkien ihokku spalla ma' spalla . Il- fatt li din it- tip ta' mużika kienet twassal kritika soċjali , ir- ribelljon kontra l- istablishment u t- twelid ta' valuri ġodda ( anki jekk waslu tard hawn Malta ) kienu l- awtem għall- eżistenza ta' dan il- grupp . Minkejja li llum jien għandi xi riżervi fuq in- natura tal- attivitajiet li żviluppaw minn dan il- grupp aktar 'il quddiem , nista' nsemmi tnejn li jien nghozz ħafna . Dawn kienu il- mużika spontanja fit- toroq u l- oħra hija l- kultura tar- rakkont graffiku . Fuq tal- ewwel nghidilkom aktar ' il quddiem u fuq tat- tieni se nimpustalkom xi kampjuni li għalkemm forsi ma jinftehmux minn kulħadd għax ġeneralment kienu jinkludu nies li kienu jiffrekwentaw iċ- ċirku , xorta pero , wieħed jista' japprezzha l- espressjonijiet illustrattivi ta' nies fi ħdan il- grupp li introducew dan il- medju li sa dak iz- żmien , lokalment , kien għadu skars . Mikiel , niftakarkom sew f' dawk iż- żminijiet . Aħna konna nintefgħu ftit 'l isfel minnkom , fis- San Duminku Bar , imma konna ftit psataż dak iż- żmien , imma konna nħarsu lejkom b' ċerta ammirazzjoni , forsi wkoll għax konna iżgħar minnkom . Qed nieħu gost li se tibbloggja dwar hekk . Ma naħsibx li aħna konna wisq puliti . Rigward l- etajiet , kien hemm varjazzjoni . Biss biss jien niftakar tliet generazjonijiet differenti imqassmin fil- bidu tat- 80 ijiet , fin- nofs u fl- aħħar sakemm ħarġet oħra ġdida aktar orjentata lejn l- attivitajiet tal- YMCA tad- 90 ijiet . Mikiel , tassew qed nieħu pjaċir li fettillek tibbloggja dwar l- esperjenzi u t- tifkiriet tiegħek minn dak iz- żmien . Il- grupp tagħkom kien tassew suġġett t' ammirazzjoni għalina li konna nhufu fid- dell tagħkom . Ma tantx jien bniedem nostalġiku , imma dak li qed tikteb int hawn ghandhu valur enormi fuq diversi livelli u fi hsiebi ngħid xi ħaġa dwar dan li qed tagħmel int fil- blogg tiegħi ukoll .